Diari Oficial de la Generalitat Valenciana


Sumari del DOGV 4524, del 18-06-2003 (2003/6674)

RESOLUCIÓ de 2 juny de 2003, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del conveni de col·laboració entre la Generalitat Valenciana, el Ministeri de Medi Ambient i l'Ajuntament de la Vila Joiosa (Alacant) per a la millora del litoral del municipi de la Vila Joiosa.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4524

Data del DOGV
:   18-06-2003

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2003/6674


Data del document
:   02-06-2003

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Medi Ambient
    * Vila Joiosa, la
    * administració central
    * administració local
    * cooperació administrativa
    * protecció del litoral

RESOLUCIÓ de 2 juny de 2003, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del conveni de col·laboració entre la Generalitat Valenciana, el Ministeri de Medi Ambient i l'Ajuntament de la Vila Joiosa (Alacant) per a la millora del litoral del municipi de la Vila Joiosa. [2003/F6674]
  
Subscrit, després de la tramitació prèvia reglamentària, entre la Generalitat Valenciana, el Ministeri de Medi Ambient i l'Ajuntament de la Vila Joiosa, el 5 de juliol de 2002, un conveni de col·laboració per a la millora del litoral del municipi de la Vila Joiosa, i en compliment del que estableix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 0458/2003, i que figura com a annex d'esta resolució.
  
València, 2 de juny de 2003.- La subsecretària del Secretariat del Govern i Relacions amb les Corts: Amparo Koninckx Frasquet.
  
Conveni de col·laboració entre la Generalitat Valenciana, el ministeri de Medi Ambient i l'Ajuntament de la Vila Joiosa (Alacant) per a la millora del litoral del municipi de la Vila Joiosa
  
Reunits
  
Eduardo Zaplana Hernández-Soro, president de la Generalitat Valenciana, en nom i representació d'esta, fent ús de les facultats atribuïdes per l'article 14 de la Llei 5/1983, de 30 de desembre, de Govern Valencià.
  
Jaume Matas Palou, ministre de Medi Ambient, fent ús de les facultats atribuïdes per l'article 13 de la Llei 6/1997, de 14 d'abril, d'Organització i Funcionament de l'Administració General de l'Estat.
  
I José Miguel Llorca Senabre, alcalde de l'Ajuntament de la Villa Joiosa, en nom i representació d'este, i fent exercici de les funcions que este té encomanades segons l'article 21 de la Llei 7/1985, de 2 d'abril, Reguladora de les Bases de Règim Local.
  
Les parts, en la qualitat en què cada una intervé, es reconeixen recíprocament capacitat legal per a l'atorgament del present conveni de col·laboració, i, a l'efecte,
  
Manifesten
  
El Ministeri de Medi Ambient, i la seua Secretaria d'Estat d'Aigües i Costes, l'Ajuntament de la Vila Joiosa i la Generalitat Valenciana, a través de la Conselleria d'Obres Públiques, Urbanisme i Transports de la Generalitat Valenciana, tenen la intenció de millorar, des del punt de vista mediambiental, el litoral del municipi de la Vila Joiosa, així com facilitar el seu ús i el gaudi públics.
  
El terme municipal de la Vila Joiosa té una extensió de 5.830 hectàrees, de les quals el 4% és sòl urbà, el 14,5% és sòl urbanitzable i el 81,5% és sòl no urbanitzable. Això ho convertix en un dels municipis mediterranis de menor ocupació urbanística, cosa que es considera un bé que cal protegir. A més, és de destacar la dada que el 50% de la costa del terme municipal el constituïxen zones classificades com a sòl urbanitzable classificat concretament com a parcs litorals.
  
D'altra banda, a fi de consolidar la línia d'ocupació racional del litoral a què estem fent referència, és necessari desenrotllar certes actuacions, unes de tractament de la vora litoral i unes altres de tractament de la vora fluvial.
  
Una vegada reconeguda esta franja costera com un valuós i sensible espai natural sobre el qual és necessari prendre mesures de protecció, és clara la necessitat d'una adequada ordenació del territori litoral i, per a això, les accions administratives s'han de plasmar de manera coordinada i harmònica en els distints plans d'actuacions de les diferents administracions públiques amb competències sobre este.
  
Només una òptima coordinació de les actuacions de les distintes administracions públiques, estatal, autonòmica i local, permetrà actuar aconseguint objectius integrals de protecció i defensa de la costa.
  
Per això, amb data 16 de juny de 2001, van subscriure un protocol general a fi de fixar el marc i la metodologia per al desenrotllament de la seua col·laboració pel que fa a la sistematització de les activitats per a la protecció de la costa.
  
El dit protocol es concreta en el present conveni de col·laboració ajustat a les previsions contingudes en la Llei de Règim Jurídic de les Administracions Públiques i Procediment Administratiu Comú, una vegada realitzats per les tres administracions els tràmits necessaris per a fer possible la firma, amb subjecció a les següents:
  
Clàusules
  
Primera
  
El present conveni té com a objecte concretar el marc de col·laboració entre el Ministeri de Medi Ambient, la Generalitat Valenciana i l'Ajuntament de la Vila Joiosa, fixat en el protocol subscrit amb data 16 de juny de 2001, a fi de donar un tractament adequat a la costa d'eixe terme municipal, i s'avança en la línia d'urbanització racional i es dóna als parcs litorals del municipi el tractament adequat.
  
Segona
  
Les actuacions que, per a la consecució del precitat objecte, es pretenen desenrotllar són les següents:
  
Actuacions Pressupost estimat
  
 milers d'euros
  
Rehabilitació de la vora marítima de les platges
  
del Varador, els Estudiants i el Tio Roig 1.803
  
Regeneració de la platja Centre 601
  
Passeig marítim i fatxada litoral de la platja Centre
  
de la Vila Joiosa 7.019
  
Aparcament subterrani en platja Centre 3.305
  
Parc fluvial i coster en la desembocadura del riu
  
Amadòrio 3.606
  
Regeneració de la platja Paradís 601
  
Passeig marítim platja Paradís, 1a fase 1.268
  
Actuacions en els parcs litorals 3.005
  
Passeig marítim platja Paradís, 2a i 3a fase 1.081
  
Tercera
  
El finançament d'eixes actuacions correspondrà a les tres administracions firmants de l'acord i a la iniciativa privada, de conformitat amb el que establix l'article 82 de la Llei de Costes.
  
El finançament i l'execució de les actuacions es realitza de la forma següent:
  
Ministeri de Medi Ambient:
  
Actuació Milers d'euros
  
Regeneració de la platja Centre 601,00
  
Passeig marítim i façana litoral de la
  
Vila Joiosa 7.019,00
  
Regeneració de la platja Paradís 601,00
  
50% aparcament subterrani en la platja Centre 1.652,50
  
70% Actuacions en els parcs litorals 2.103,50
  
Total 11.977,00
  
Distribuït en les anualitats següents:
  
Any Import milers d'euros
  
2002 1.500,00
  
2003 8.187,22
  
2004 2.289,78
  
TOTAL 11.977,00
  
Les actuacions del Ministeri de Medi Ambient es realitzaran a càrrec del capítol VI del programa 514C, Actuació en la Costa, dels Pressuposts Generals de l'estat.
  
Generalitat Valenciana:
  
- Rehabilitació de la vora marítima de les platges del Varador, els Estudiants i el Tio Roig
  
Esta actuació es durà a terme a càrrec del capítol VI de l'aplicació pressupostària 84.31.252.73, per als anys 2002 i 2003, sempre que existisca crèdit adequat i suficient en l'exercici corresponent, per mitjà de l'abonament dels certificats mensuals que comprenguen l'obra executada en el dit període de temps i d'acord amb la distribució d'anualitats següent:
  
Any Euros
  
2007 923.372,63
  
2003 1.622.732,68
  
Per a l'execució del parc fluvial i coster en la desembocadura del riu Amadòrio, el Ministeri de Medi Ambient presentarà l'actuació per a el seu finançament amb el fons Feder, i la Generalitat Valenciana haurà d'aportar, a través de la Conselleria d'Obres Públiques, Urbanisme i Transports, la part d'obra no finançada amb el dit fons, fins a un màxim de 901.518,16 euros, a càrrec del capítol VII, de l'aplicació pressupostària 06.12.511.64, per a l'any 2003.
  
Ajuntament de la Vila Joiosa:
  
- 50% Aparcament subterrani en la platja Centre
  
- Passeig marítim platja Paradís, 1a, 2a i 3a fase
  
- 30% Actuacions en els parcs litorals
  
Correspondrà al Ministeri de Medi Ambient la redacció dels projectes:
  
- Rehabilitació de la vora marítima de les platges del Varador, els Estudiants i el Tio Roig
  
- Regeneració de la platja Centre
  
- Regeneració de la platja Paradís
  
I a l'ajuntament la redacció dels projectes:
  
- Passeig marítim i façana litoral de la platja Centre de la Vila Joiosa
  
- Aparcament subterrani en la platja Centre
  
- Parc fluvial i coster en la desembocadura del riu Amadòrio
  
- Passeig marítim de la platja Paradís, 1a, 2a i 3a fase
  
- Actuacions en els parcs litorals
  
Quarta
  
Els estudis previs, els avantprojectes i els projectes necessaris hauran de tindre la conformitat de les tres administracions corresponent a l'encarregada de la seua execució licitar i contractar i dirigir esta.
  
Seran a càrrec de l'administració local la seua conservació, el manteniment i, si és procedent, l'explotació, d'acord amb la legislació vigent.
  
Cinquena
  
Els terrenys necessaris per a l'execució de les obres que, si és procedent, s'ubiquen fora del domini públic haurà d'aportar-los l'ajuntament de la Vila Joiosa. En tot cas, abans d'iniciar la licitació del projecte de què es tracte, la dita administració pública haurà de certificar la plena disponibilitat dels terrenys, que s'incorporaran al domini públic.
  
Sisena
  
Els parcs litorals declarats com a tals pel corresponent instrument urbanístic i que es ressenyen en el gràfic que s'incorpora com annex II al present conveni seran incorporats al domini públic maritimoterrestre en virtut d'allò que s'ha establit per la disposició addicional tercera de la Llei de Costes, a l'efecte, l'Ajuntament de la Vila Joiosa es compromet a realitzar les gestions necessàries amb els propietaris d'estos a l'efecte de consumar la seua adquisició.
  
L'adquisició d'eixos espais, així com la seua incorporació al domini públic, s'haurà de completar al llarg del termini de vigència d'este conveni.
  
Setena
  
Es crea una Comissió Tripartida de Seguiment i Control del present conveni que estarà integrada:
  
Per part de l'administració general de l'estat, pel secretari d'Estat d'Aigües i Costes, que actuarà com a president, pel director general de Costes, pel delegat del Govern en la Generalitat Valenciana i per un vocal que s'ha de designar en cada cas segons l'objecte de la reunió.
  
Per part de l'Ajuntament de la Vila Joiosa, l'alcalde.
  
Per part de la Generalitat Valenciana, un vocal de la Conselleria d'Obres Públiques, Urbanisme i Transports i un vocal de la Conselleria de Medi Ambient.
  
A les sessions de la comissió podran assistir, com a assessors, els tècnics que es jutgen convenients, d'acord amb la naturalesa dels assumptes que s'ha de tractar.
  
La comissió es reunirà d'ordinari dues vegades a l'any i en sessió extraordinària, sempre que ho requerisca l'assumpte que s'ha de tractar a sol·licitud de les parts.
  
Huitena
  
El present conveni entrarà en vigor a partir de la data de la firma i tindrà vigència fins a la total execució de totes les actuacions previstes en este, amb un límit de vigència que finalitzarà el 31 de desembre de 2006.
  
Novena
  
Seran causes de resolució del present conveni:
  
- El mutu acord entre les parts.
  
- La inexecució de la prestació corresponent a l'exercici pressupostari, durant el primer any de la seua vigència.
  
- L'incompliment d'alguna de les seues clàusules. En este últim cas, serà preceptiva la denúncia prèvia del conveni amb una antelació mínima de sis mesos al dia en què se sol·licite la resolució.
  
Davant de l'incompliment dels terminis parcials, que s'entenen com a tal les anualitats previstes en la clàusula tercera d'este document, qualsevol de les administracions podrà reajustar la quantitat no invertida, passant esta a l'última anualitat vigent o a les següents.
  
Deu
  
Este és un conveni de col·laboració subscrit a l'empara de l'article 6 de la Llei 30/1992, de Règim Jurídic de les Administracions Públiques i del Procediment Administratiu Comú. D'acord amb l'article 8.3 de la mateixa llei, les qüestions litigioses que puguen sorgir en la seua interpretació i el compliment seran de coneixement i de competència de l'orde jurisdiccional contenciós administratiu, i, si és procedent, del Tribunal Constitucional.
  
De conformitat amb el que preveu l'article 3.1c) del Reial Decret Legislatiu 2/2000, de 16 de juny, pel qual s'aprova el text refós de la Llei de Contractes de les Administracions Públiques, el present conveni quedarà fora de l'àmbit d'aplicació de la dita norma.
  
I, com a prova de conformitat, firmen el present document per triplicat.
  
La Vila Joiosa, 5 de juliol de 2002
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El ministre de Medi Ambient,
  
JAUME MATAS PALOU
  
L'alcalde de la Vila Joiosa,